臺北站

臺北車站係臺灣臺北市中正區嘅一個鐵路站，集合臺鐵、臺灣高鐵、臺北捷運同桃園捷運；周邊有臺北轉運站、國光客運臺北車站等公車站。臺北車站喺臺北捷運路網嘅地理中心，喺1891年開張以嚟唔單只係臺北都會區同北臺灣最重要嘅公共交通樞紐，亦都係全臺灣運量最大嘅鐵路車站，每日進出人數至少52萬，長期係台鐵所有車站總運量嘅第一位，總共使用人數全世界排第25名，排喺日本同埋法國巴黎北站後面。

臺北車站由於一開始提供火車服務，所以又俗稱「臺北火車站」，簡稱「北車」。臺語係「臺北火車頭」或者「臺北車頭」，捷運上嘅廣播為「台北車站」。

車站構造 
車站主體分為地面6層同地下4層，長149公尺、寬110公尺；1樓大廳東、西、南、北各有三個出入口，2樓係微風臺北車站美食街，3樓以上嘅樓層係臺灣鐵路管理局本部辦公室。地下1樓係穿堂層，北邊透過中山地下街同臺北地下街連接京站時尚廣場、機場捷運站同臺北轉運站；南邊連接誠品站前店。臺鐵、高鐵月台層喺地下2樓，總共有4個島式月台、9條路軌；原本全部由臺鐵使用，之後其中兩個月台、4條路軌轉俾高鐵用。臺北車站同附近嘅善導寺站、台大醫院站，同埋中正紀念堂站都設計做民防車站，費時俾空襲同埋炸彈破壞。

地下3樓係臺北捷運板南線嘅車站、地下4樓係淡水信義線嘅車站，兩條線4個月台都安裝咗半高式月台閘門。地下2樓係車站出入口同埋兩條線之間嘅轉車大堂；地下1樓通去站入面嘅地下商場，有8個出入口。出口M6通去壽德大樓和億公司HOYII北車站美食商場同臺北凱撒大飯店Metro A8地下美食街；西邊通去站前地下街、誠品站前店。

由於臺北車站龐大又複雜嘅站體結構喺台灣好罕見，所以俾人講笑叫做「全台最大迷宮」，臺鐵甚至因為咁而整咗個導航App。

車站樓層 

※ 地下一樓總共有12個廁所，其中兩個由一樓出入，4個喺付費區入面，1個由第四月台搭𨋢出入。
 地下三樓嘅臺北捷運淡水信義線穿堂部分同地下四樓嘅臺北捷運淡水信義線月臺同臺鐵站體同時開工。

車站出口

高鐵、臺鐵車站出口 
高鐵、臺鐵車站每面都有三個出入口，其中東二門同埋西二門可以去臺鐵總局，一般旅客唔去得。除咗去演藝廳或者二樓搭𨋢之外都唔開放。以下係相對位置圖：

臺北捷運車站出口 
喺捷運臺北車站範圍入面嘅出口用英文字母「M」字區分。M1、M2出口喺淡水線月台北邊，M3、M7、M8出口喺南港線月台東邊，M4、M5、M6出口喺南港線月台西邊。M2、M4、M8出口可以搭𨋢。

捷運嘅出口分四次開，而唔係同一時間開始用。喺臺北車站未通車之前，M1、M2出口已經同中山地下街同一時間啟用；同捷運站同一時間啟用嘅係M3出口、M4出口、M7出口；通車冇耐，M6出口先至開，一開始通去壽德大樓，之後通埋凱撒飯店；M8出口後嚟先開始用；M5出口因為站前廣場同地下街工程嘅影響最尾先開，之後站前廣場嘅地下街都開埋。

臺北鐵路站
中正區 (臺北)